Document ID: 31988R3555

ΚΑΝΟΝΙΣΜΟΣ (ΕΟΚ) αριθ. 3555/88 ΤΟΥ ΣΥΜΒΟΥΛΙΟΥ της 14ης Νοεμβρίου 1988 που τροποποιεί τον κανονισμό (ΕΟΚ) αριθ. 2194/85 για τη θέσπιση γενικών κανόνων που αφορούν ειδικά μέτρα για τους σπόρους σόγιας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1491/85 του Συμβουλίου της 23ης Μαΐου 1985 για την πρόβλεψη ειδικών μέτρων για τους πόρους σόγιας (1), όπως τροποποιήθηκε τελευταία από τον κανονισμό (ΕΟΚ) αριθ. 2217/88 (2), και ιδίως το άρθρο 2 παράγραφος 6,
την πρόταση της Επιτροπής,
Εκτιμώντας:
ότι το άρθρο 2 του κανονισμού (ΕΟΚ) αριθ. 2194/85 (3), όπως τροποποιήθηκε τελευταία από τον κανονισμό (ΕΟΚ) αριθ. 2218/88 (4), προβλέπει ότι έως τις 31 Δεκεμβρίου 1992, η ενίσχυση μπορεί να χορηγηθεί σε πρώτους αγοραστές που δεν μεταποιητές- ότι, συχνά οι πρώτοι αγοραστές που δεν είναι μεταποιητές είναι επιχειρήσεις οι οποίες, λόγω της μικρής τεχνικής και οικονομικής δυνατότητάς τους, δεν είναι σε θέση να εφαρμόσουν την ενιαία για την Κοινότητα μέθοδο δειγματοληψίας για την ανάλυση και τον καθορισμό της περιεκτικότητας σε ξένες ουσίες και υγρασία των σπόρων σόγιας, όπως αυτή καθορίζεται στα παραρτήματα I έως IV του κανονισμού (ΕΟΚ) αριθ. 1470/68 της Επιτροπής της 23ης Σεπτεμβρίου 1968 περί λήψεως και αναγωγής δειγμάτων καθώς και περί προσδιορισμού της περιεκτικότητας των ελαιούχων σπόρων σε έλαιο, σε ξένα σώματα και σε υγρασία (5), όπως τροποποιήθηκε τελευταία από τον κανονισμό (ΕΟΚ) αριθ. 2435/86 (6)- ότι για να αποφευχθούν μεγάλες δυσκολίες για τους πρώτους αγοραστές, θα πρέπει να παραταθεί έως τις 31 Δεκεμβρίου 1992 η δυνατότητα εφαρμογής άλλων μεθόδων που παράγουν ισοδύναμα αποτελέσματα με εκείνα της ενιαίας μεθόδου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 του κανονισμού (ΕΟΚ) αριθ. 2194/85, η παράγραφος 3 τροποποιείται ως εξής:
1. Στο πρώτο εδάφιο, οι όροι "Για τις περιόδους εμπορίας 1985/86, 1986/87 και 1987/88" αντικαθίστανται από τους όρους "Έως τις 31 Δεκεμβρίου 1992".
2. Στο τρίτο εδάφιο, οι όροι "Από την περίοδο εμπορίας 1988/89" αντικαθίστανται από τους όρους "Από την 1η Ιανουαρίου 1993".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 1988.

Labels: 3
17
19